एल एंड टी को 1100 करोड़ का ठेका  
एल एंड टी को गुजरात से 375 मेगावाट क्षमता की गैस आधारित बिजली संयंत्र स्थापित करने के लिए 1100 करोड़ का ठेका मिला है।
इंजीनियरिंग और विनिर्माण क्षेत्र की कम्पनी लार्सन एंड टुब्रो (एल एंड टी) ने सोमवार को कहा कि उसे गुजरात राज्य बिजली निगम से 375 मेगावाट क्षमता की गैस आधारित बिजली संयंत्र स्थापित करने के लिए 1100 करोड़ रुपये का ठेका मिला है। कम्पनी ने एक बयान में कहा, "वैश्विक स्तर पर जारी निविदा के आधार पर कम्पनी को यह ठेका मिला है। निविदा को हासिल करने की दौड़ में कई घरेलू और अंतर्राष्ट्रीय कम्पनियां थीं।"  कम्पनी ने कहा कि संयंत्र के लिए वह जर्मनी की सिमेंस एजी से गैस टर्बाइन और उच्च क्षमता वाले भाप टर्बाइन की खरीद करेगी। इस संयंत्र को पांच वर्षो में पूरा कर लिया जाएगा।